Vsebina
Kazalo 🔎︎

# Možnosti

Nastavi dodatne možnosti za razvrščanje.

Za dostop do tega ukaza ...

Izberite Podatki – Razvrsti, nato zavihek Možnosti.

## Razlikovanje med velikimi in malimi črkami

Najprej razvrsti po velikih črkah, nato po malih. Pri azijskih jezikih veljajo drugačna pravila.

Opomba za azijske jezike: Odkljukajte Občutljivost na velike in male črke, da uveljavite zbiranje na več ravneh. Pri zbiranju na več ravneh se vnosi najprej primerjajo v njihovih prvotnih oblikah brez upoštevanja velikosti črk in diakritičnih znakov. Če so ovrednoteni kot enaki, se njihove diakritike upoštevajo pri primerjavi na drugi ravni. Če so še vedno ovrednoteni kot enaki, se pri primerjavi na tretji ravni upošteva velikost črk, širina znakov in razlike v japonskem zlogovnem sistemu Kana.

## Obseg vsebuje oznake stolpcev/vrstic

Izpusti prvo vrstico ali prvi stolpec v izboru razvrstitve. Nastavitev Smer na dnu pogovornega okna določa ime in funkcijo tega potrditvenega polja.

## Vključi oblike

Ohrani trenutno oblikovanje celice.

## Omogoči naravni algoritem razvrščanja

Naravno razvrščanje je algoritem razvrščanja, ki razvršča števila z znakovnimi predponami po vrednosti numeričnega elementa v vsakem razvrščenem številu in ne po tradicionalnem načinu razvrščanja kot običajnih nizov. Recimo, da imamo niz vrednosti A1, A2, A3, A4, A5, A6, ..., A19, A20, A21. Ko te vrednosti postavimo v obseg celic in opravimo razvrščanje, dobimo A1, A11, A12, A13, ..., A19, A2, A20, A21, A3, A4, A5, ..., A9. Čeprav takšno razvrščanje ima svoj smisel za tiste, ki razumejo njegov mehanizem, se zdi večini povsem neuporaben, če že ne neustrezen. Če omogočimo algoritem naravnega razvrščanja, se zgornje vrednosti razvrstijo »pravilno«, kar na splošno izboljšuje priročnost operacij razvrščanja.

## Kopiraj rezultate razvrščanja v:

Prekopira razvrščen seznam v obseg celice, ki ga določite.

### Razvrsti rezultate

Izberite poimenovan obseg celic, kjer želite prikazati razvrščen seznam ali vnesti obseg celice v okence za vnos.

### Razvrsti rezultate

Vnesite obseg celic, kjer želite prikazati razvrščen seznam ali izbrati poimenovan obseg s seznama.

## Vrstni red po meri

Kliknite tukaj in izberite želeni vrstni red razvrščanja po meri.

### Vrstni red po meri

Izberite vrstni red razvrščanja po meri, ki ga želite uveljaviti. Če želite določiti razvrščanje po meri, izberite LibreOffice – Nastavitve Orodja – Možnosti – LibreOffice Calc – Razvrščevalni seznami.

## Jezik

Izberite jezik za pravila razvrščanja.

### Možnosti

Izberite možnost razvrščanja za jezik. Izberite npr. možnost »telefonski imenik« za nemščino, da bo pri razvrščanju upoštevan posebni znak za preglas.

## Smer

### Od vrha proti dnu (Razvrsti vrstice)

Razvrsti vrstice po vrednostih v aktivnih stolpcih izbranega obsega.

### Od leve proti desni (Razvrsti stolpce)

Razvrsti stolpce po vrednostih v aktivnih vrsticah izbranega obsega.

## Podatkovno območje

Prikaže obseg celic, ki jih želite razvrstiti.