Vsebina
Kazalo 🔎︎

# Oris in oštevilčevanje

V odstavku doda ali odstrani raven orisa, oštevilčevanje ali oznake. Izberete lahko tudi slog oštevilčevanja in ponastavite oštevilčevanje na številčnem seznamu.

Za dostop do tega ukaza ...

Izberite Oblika – Odstavek, nato zavihek Oris in oštevilčevanje.

Izberite Pogled – Slogi – odprite kontekstni meni Spremeni/Nov, nato zavihek Oris in oštevilčevanje (slogi odstavka).

1. Če želite spremeniti možnosti oštevilčevanja odstavkov, ki imajo isti slog odstavka, izberite Pogled – Slogi in nato kliknite ikono Slogi odstavka. Z desnim gumbom kliknite slog na seznamu, izberite Spremeni in nato kliknite zavihek Oris in oštevilčevanje.

2. Če želite spremeniti možnosti oštevilčevanja odstavkov izberite Oblika – Odstavek in nato kliknite zavihek Oris in oštevilčevanje.

## Raven orisa

Izbranim odstavkom dodeli raven orisa od 1 do 10 ali slog odstavka. Izberite Telo besedila, če želite ponastaviti raven orisa.

## Oštevilčevanje

## Slog oštevilčevanja

Izberite Slog oštevilčevanja, ki ga želite uporabiti v odstavku. Slogi so tudi našteti v oknu Slogi, če kliknete ikono Slog oštevilčevanja.

## Uredi slog

Uredite lastnosti izbranega sloga oštevilčevanja. Te lastnosti bodo veljale za vse odstavke, oblikovane z danim slogom oštevilčevanja.

Ta odsek se prikaže samo, ko urejate lastnosti trenutnega odstavka, če izberete Oblika – Odstavek.

## Ponovno začni s tem odstavkom

Znova začne oštevilčevanje v trenutnem odstavku.

## Začni z

Izberite to potrditveno polje in nato vnesite številko, ki jo želite dodeliti odstavku.

## Gumb za vrtenje »Začni z«

Vnesite številko, ki jo želite dodeliti odstavku. Naslednji odstavki so oštevilčeni zaporedno od številke, ki jo vnesete tukaj.

## Oštevilčevanje vrstic

Določite možnosti za Oštevilčevanje vrstic. Če želite dodati številke vrstic v dokument, izberite Orodja – Oštevilčevanje vrstic.

## Vključi ta odstavek v oštevilčevanje vrstic

Vključi trenutni odstavek v oštevilčevanje vrstic.

## Ponovno začni s tem odstavkom

Znova začne z oštevilčevanjem vrstic v trenutnem odstavku ali pri številki, ki jo vnesete.

## Začni z

Vnesite številko, pri kateri se bo znova začelo oštevilčevanje vrstic