Vsebina
Kazalo 🔎︎

# Krmar po obrazcu

S to ikono odprete Krmarja po obrazcih. Prikazani bodo vsi obrazci in podobrazci v trenutnem dokumentu s svojimi kontrolniki.

Kadar uporabljate več obrazcev, vam Krmar po obrazcih ponuja pregled teh obrazcev in hkrati omogoča razne funkcije za urejanje.

Za dostop do tega ukaza ...

V vrstici Oblikovanje obrazca kliknite

Krmar po obrazcih

Krmar po obrazcih vsebuje seznam vseh ustvarjenih (logičnih) obrazcev z ustreznimi kontrolnimi polji. Če obrazec vsebuje kontrolnike, bo pred njegovim imenom znak plus. Če kliknete na znak plus, odprete seznam elementov obrazca.

Razporeditev različnih kontrolnikov lahko spremenite tako, da jih v Krmarju po obrazcih povlečete in spustite. Izberite enega ali več kontrolnikov in jih povlecite v drug obrazec. Lahko uporabite tudi tipki Cmd krmilka+X ali ukaz Izreži v kontekstnem meniju, tako da premaknete kontrolnik v odložišče, in tipki Cmd krmilka+V ali ukaz Vstavi, da kontrolnik vstavite na drugo mesto.

Če želite urediti ime v Krmarju po obrazcih, kliknite ime in vnesite novo ime, ali pa uporabite ukaz v kontekstnem meniju.

Ko v Krmarju po obrazcih izberete kontrolnik, bo tudi v dokumentu izbran ustrezni element.

V kontekstnem meniju izbranega vnosa vam Krmar po obrazcih ponuja naslednje možnosti:

## Nov

S tem ukazom v obrazec dodate nove elemente. To funkcijo lahko prikličete le, če je bil v Krmarju po obrazcih izbran obrazec.

### Obrazec

S tem ukazom ustvarite nov obrazec v dokumentu. Če želite ustvariti podobrazec, dodajte nov obrazec pod želeni nadrejeni obrazec.

### Skriti kontrolnik

V izbranem obrazcu ustvari skriti kontrolnik, ki ni viden za zaslonu. Skriti kontrolnik uporabljamo za podatke, ki bodo poslani skupaj z obrazcem. Vsebuje dodatne informacije ali pojasnilo, ki ga lahko navedete pri ustvarjanju obrazca v Posebnih lastnostih kontrolnika. V Krmarju po obrazcih izberite vnos skritega kontrolnika, nato ukaz Lastnosti.

Kontrolnike lahko v dokumentu kopirate s pomočjo odložišča (kombinacija tipk Cmd krmilka+C za kopiranje in Cmd krmilka+V za vstavljanje). Skrite kontrolnike lahko kopirate v Krmarju po obrazcih s pomočjo načina povleci in spusti in medtem držite pritisnjeno tipko Cmd krmilko.

Uporabite način povleci in spusti za kopiranje kontrolnikov znotraj istega dokumenta ali med različnimi dokumenti. Odprite drug dokument z obrazcem in povlecite skriti kontrolnik iz Krmarja po obrazcih v Krmarja po obrazcih ciljnega dokumenta. Vidni kontrolnik kliknite neposredno v dokumentu, počakajte toliko, da bo kopija kontrolnika dodana v odložišče, nato povlecite kopijo v drug dokument. Če želite vstaviti kopijo v isti dokument, med vlečenjem držite pritisnjeno tipko Cmd krmilko.

## Izbriši

Izbrišite izbrani vnos. Tukaj lahko izbrišete posamezne elemente obrazca in celotne obrazce z enim miškinim klikom.

## Zaporedje premikanja

Ko izberete obrazec, odprete pogovorno okno Zaporedje premikanja, kjer so določeni indeksi za označevanje kontrolnih polj pri premikanju s tabulatorko.

## Preimenuj

Tukaj preimenujete izbrani predmet.

## Lastnosti

Tukaj zaženete pogovorno okno Lastnosti za izbrani vnos. Če izberete obrazec, se odpre pogovorno okno Lastnosti obrazca. Če izberete kontrolnik, se odpre pogovorno okno Lastnosti kontrolnika.

## Odpri v oblikovalnem načinu

S tem ukazom obrazce odprete v Oblikovalnem načinu, da jih lahko urejate.