Vsebina
Kazalo 🔎︎

# Spreminjanje vrstnega reda prosojnic

Naredite nekaj od naslednjega:

- Izberite Pogled – Pregledovalnik prosojnic, izberite eno ali več prosojnic, nato povlecite prosojnice na drugo mesto. Za izbor več prosojnic hkrati držite pritisnjeno dvigalko in klikajte prosojnice. Za ustvarjanje kopije izbrane prosojnice držite med vlečenjem pritisnjeno krmilko. Miškin kazalec se spremeni v znak plus. Kopijo prosojnice lahko povlečete tudi v kak drug odprt dokument LibreOffice Impress.

- Izberite Pogled – Oris, izberite prosojnico, nato povlecite prosojnico na drugo mesto.

- Izberite Pogled – Navadno ali Opombe, izberite predogled prosojnice v podoknu Prosojnice, nato povlecite predogled prosojnice na drugo mesto.

Če želite začasno odstraniti prosojnico iz predstavitve, pojdite v Pregledovalnik prosojnic, desno kliknite prosojnico in izberite Pokaži/Skrij prosojnico. Številka skrite prosojnice je prečrtana. Prosojnico prikažete tako, da jo desno kliknete in izberete Pokaži/Skrij prosojnico.

Podobne teme

Ustvarjanje projekcije po meri