Vsebina
Kazalo 🔎︎

# Preprečevanje deljenja določenih besed

Če so v vašem besedilu besede samodejno deljene in so nekatere deljene grdo ali pa za določene besede želite, da nikoli ne bi bile deljene, lahko deljenje teh besed izključite:

1. Izberite LibreOffice – Nastavitve Orodja – Možnosti – Nastavitve jezika – Pripomočki za pisanje.

2. Izberite slovar na seznamu Uporabniško določeni slovarji in kliknite Uporabi.

   Če je seznam prazen , kliknite Nov, da ustvarite slovar.

3. V polje Beseda vnesite besedo, ki je ne želite deliti, sledi pa naj ji enačaj (=), npr. »program=«.

4. Kliknite Nov in nato Zapri.

Če želite izključiti besedo iz deljenja, jo označite in izberite Oblika – Znak, kliknite zavihek Pisava in izberite »Brez« v polju Jezik .

Nekatere besede vsebujejo posebne znake, ki jih LibreOffice obravnava kot vezaje. Če ne želite, da bi se tovrstne besede delile, lahko vstavite posebno kodo, ki prepreči deljenje na mestu, kjer je ta koda vstavljena. Postopajte takole:

1. Omogočite posebne funkcionalnosti jezikov s kompleksno postavitvijo (CTL): izberite LibreOffice – Nastavitve Orodja – Možnosti – Jezikovne nastavitve – Jeziki in potrdite Podpora za kompleksno postavitev besedila (CTL). Kliknite V redu.

2. Postavite kazalko na mesto, kjer naj se deljenje ne izvrši.

3. Izberite Vstavi – Oblikovalna oznaka – Neprelomni znak ničte širine.

   Ko je posebni znak vstavljen, lahko znova onemogočite podporo za kompleksno postavitev besedila. Podpora zanjo je potrebna le za vstavljanje tega posebnega znaka.

Podobne teme

Deljenje besed

Potek besedila