Vsebina
Kazalo 🔎︎

## TIMEVALUE

TIMEVALUE vrne notranjo časovno število iz besedila v navednicah in ki lahko pokaže možni format časovnega vnosa.

Ta funkcija je del standarda Open Document Format for Office Applications (OpenDocument) različice 1.2 (ISO/IEC 26300:2-2015).

Notranje število, prikazano kot decimalno število, je rezultat datumskega sistema, ki se uporablja v LibreOffice za izračun datumskih vnosov.

Če besedilni niz vključuje tudi leto, mesec ali dan, TIMEVALUE vrne le ulomljeni del pretvorbe.

#### Skladnja

TIMEVALUE("Besedilo")

Besedilo je veljavni časovni izraz in ga je potrebno vnesti v navednicah.

#### Primer

=TIMEVALUE("4PM") vrne 0,67. Pri oblikovanju v časovnem zapisu UU:MM:SS dobite 16:00:00.

=TIMEVALUE("24:00") vrne 0. Če uporabljate časovno obliko UU:MM:SS, je vrednost 00:00:00.