Vsebina
Kazalo 🔎︎

# Organizacija in mesto skriptov v Pythonu

Skriptne datoteke Python so shranjene v datotečnem sistemu, v mapah, ki jih nadzira LibreOffice. Makre lahko zaženete na ravni namestitve, uporabnika ali datoteke.

## Mesta skriptov v Pythonu

Oglejte si Pridobivanje informacij o seji, da pridobite programski dostop do lokacij skriptov Python.

### Vsebnik makrov LibreOffice

Obstoječe makre na tem mestu (vsebnik) je kopiral namestitveni program in so na voljo vsakemu uporabniku računalnika, vsak odprti dokument pa lahko dostopa do makrov, shranjenih v vsebniku. Za shranjevanje ali urejanje makrov na tem mestu potrebujete skrbniške pravice.

Mesto vsebnika makrov LibreOffice v datotečnem sistemu je odvisno od operacijskega sistema:

- Za Windows: {namestitev}\share\Scripts\python.

- Za Linux in macOS: {namestitev}/share/Scripts/python.

### Moji makri

Ta vsebnik je dostopen samo uporabniku LibreOffice. Vsak odprti dokument lahko dostopa do makrov, shranjenih v vsebniku. Makri na tem mestu so shranjeni v uporabniškem profilu LibreOffice.

Mesto vsebnika Moji makri je v uporabniškem prostoru in je odvisno od operacijskega sistema:

- Za Windows:
  %APPDATA%\LibreOffice\4\user\Scripts\python

- Za Linux in macOS:
  $HOME/.config/libreoffice/4/user/Scripts/python

### Makri v dokumentih

Makri dokumenta so vdelani v dokument in dosegljivi le, ko je ta dokument odprt.

## Knjižnice, moduli in makri

Tako kot makre v Basicu lahko tudi makre v Pythonu organizirate v knjižnicah, modulih in makrih.

### Ustvarjanje knjižnice Python

Knjižnice so mape v drevesu vsebnika. Če želite ustvariti knjižnico, dodajte mapo v ciljni vsebnik. Ime knjižnice je ime mape.

### Ustvarjanje modula Python.

Modul je datoteka Python v knjižnici ali vsebniku. Modul ustvarite tako, da dodate datoteko v vsebnik.

### Makri v jeziku Python

Makro je v modulu Python predmet.

Podobne teme

Pridobivanje informacij o seji

Pomoč LibreOffice za skripte v jeziku Python