Vsebina
Kazalo 🔎︎

# Detektiv

Ta ukaz aktivira Detektiva za preglednico. Z Detektivom lahko sledite odvisnikom od trenutne celice formule do celic v preglednici.

Za dostop do tega ukaza ...

Izberite Orodja – Detektiv.

Ko ste določili sled, lahko z miškino kazalko pokažete na sled. Kazalka bo spremenila obliko. Dvokliknite sled, da izberete celico s sklicem na koncu sledi.

## Sledi predhodnikom

Ta funkcija prikazuje razmerje med trenutno celico s formulo in celicami, uporabljenimi v formuli.

## Odstrani predhodnike

Izbriše eno raven sledilnih puščic, ki ste jih vstavili z ukazom Sledi predhodnikom.

## Sledi odvisnikom

Nariše sledilne puščice do aktivne celice od formul, ki so odvisne od vrednosti v aktivni celici.

## Odstrani odvisnike

Izbriše eno raven sledilnih puščic, izdelanih s Sledi odvisnikom.

## Odstrani vse sledi

Odstrani vse sledilne puščice iz preglednice.

## Sledi napaki

Nariše sledilne puščice do vseh predhodnih celic, ki povzročajo vrednost napake v izbrani celici.

## Označi neveljavne podatke

Označi vse celice na listu, ki vsebujejo vrednosti zunaj pravil veljavnosti.

## Osveži sledi

Ponovno nariše vse sledi v listu. Upoštevajo se formule, spremenjene med ponovnim risanjem sledi.

## Samodejno osveži

Samodejno osveži vse sledi v listu, ko spremenite formulo.

## Polnilni način

Aktivira polnilni način v Detektivu. Miškina kazalka se spremeni v poseben simbol, kliknete lahko katerokoli celico, da vidite sled do predhodne celice. Ta način zapustite tako, da pritisnete ubežnico ali kliknete ukaz Končaj polnilni način v kontekstnem meniju.