Vsebina
Kazalo 🔎︎

# Zaščita celic pred spreminjanjem

V LibreOffice Calc lahko zaščitite delovne liste in dokument kot celoto. Lahko izberete, ali bodo celice zaščitene pred slučajnimi spremembami, ali bodo formule prikazane znotraj Calca, ali bodo celice vidne ter ali boste celice lahko natisnili.

Zaščito lahko zagotovite s pomočjo gesla, a to ni nujno. Če ste določili geslo, lahko zaščito odstranite le, če vnesete pravilno geslo.

Upoštevajte, da zaščita celic za celice v atributu Zaščiteno deluje le, ko je zaščiten celoten delovni list. V privzetem pogoju ima vsaka celica atribut Zaščiteno. Zato morate atribut odstraniti za tiste celice, kjer lahko uporabnik datoteko spreminja. Nato zaščitite celoten delovni list in shranite dokument.

Te funkcije zaščite so le stikala, ki preprečujejo naključne spremembe. Niso namenjene varni zaščiti. Ob izvozu delovnega lista v drugo vrsto datoteke se uporabnik lahko npr. izogne tej zaščiti. Obstaja le ena sama varna zaščita: geslo, ki ga določite ob shranjevanju datoteke OpenDocument. Datoteko, ki ste jo shranili z geslom, je mogoče odpreti le s tem geslom.

1. Izberite celice, za katere želite določiti možnosti zaščite celice.

2. Izberite Oblika – Celicein kliknite zavihek Zaščita celice.

3. Izberite možnosti zaščite, ki vam ustrezajo. Vse nastavitve bodo uveljavljene šele, ko zaščitite delovni list v meniju Orodja – glejte spodaj.

   Prekličite potrditev polja Zaščiteno, da uporabniku dovolite spreminjanje trenutno izbranih celic.

   Izberite Zaščiteno, da preprečite spremembe vsebine in oblike celice.

   Izberite Skrij formulo, da skrijete in zaščitite formule pred spremembami.

   Izberite Skrij med tiskanjem, da skrijete zaščitene celice v natisnjenem dokumentu. Celice na zaslonu niso skrite.

4. Kliknite V redu.

5. Uporabite možnosti zaščite.

   Celice pred spreminjanjem/pregledovanjem/tiskanjem glede na vaše nastavitve v pogovornem oknu Oblika – Celice zaščitite tako, da izberete Orodja – Zaščiti delovni list.

   Strukturo dokumenta, npr. štetje, imena in vrstni red delovnih listov, pred spreminjanjem zaščitite tako, da izberete Orodja – Zaščiti strukturo preglednice.

6. (neobvezno) Vnesite geslo.

   Če ste pozabili geslo, zaščite ne morete deaktivirati. Če želite celice zaščititi samo pred naključnimi spremembami, nastavite zaščito delovnega lista, vendar ne vnesite gesla.

7. Kliknite V redu.

Podobne teme

Odstranjevanje zaščite celic

Zaščita vsebine v programu LibreOffice

O digitalnih podpisih