Vsebina
Kazalo 🔎︎

# Pogled

Določite možnosti pogleda.

Za dostop do tega ukaza ...

Izberite LibreOffice – Nastavitve Orodja – Možnosti – LibreOffice – Pogled.

## Uporabniški vmesnik

### Velikost ikon orodne vrstice

Določa velikost prikaza ikon orodne vrstice. Možnost Samodejno uporablja za menije nastavitve velikosti pisav vašega operacijskega sistema.

### Velikost ikon stranske vrstice

Določa velikost prikaza ikon stranske vrstice.

### Velikost ikon zloženke

Določa velikost prikaza ikon zloženke.

### Slog ikon

Izberite slog ikon v orodnih vrsticah in pogovornih oknih.

### Glajenje zaslonske pisave

Izberite za glajenje videza besedila na zaslonu.

Vnesite najmanjšo velikost pisave za uporabo glajenja.

## Miška

### Določanje položaja miške

Določa, če in kako bo miškin kazalec postavljen v novo odprtih pogovornih oknih.

### Srednja miškina tipka

Določa funkcijo srednje miškine tipke.

1. Samodejno drsenje – vlečenje med pritiskanjem srednje miškine tipke premika pogled.

2. Prilepi z odložišča – pritisk na srednji miškin gumb vstavi vsebino »Odložišča izbora« na položaj kazalke.

»Odložišče izbora« je neodvisno od običajnega odložišča, ki ga uporabljate preko ukazov Uredi – Kopiraj/Izreži/Vstavi ali ustreznih bližnjic na tipkovnici. Odložišče in »Odložišče izbora« lahko hkrati vsebujeta različne vsebine.

| Odložišče | Odložišče izbora
Kopiraj vsebino | Uredi – Kopiraj Krmilka+C. | Izberi besedilo, tabelo, predmet.
Prilepi vsebino | Uredi – Prilepi Krmilka+V prilepi na mesto kazalke. | Pritisk na srednji miškin gumb prilepi na mesto miškinega kazalca.
Lepljenje v drug dokument | Ne vpliva na vsebino odložišča. | Zadnji označeni izbor je vsebina odložišča izbora.

## Grafični izhod

Za obnovo ali osvežitev pogleda trenutnega dokumenta pritisnite tipke dvigalka+krmilka+R.

### Uporabi pospeševanje strojne opreme

Neposredno dostopa do strojnih lastnosti grafične kartice za izboljšanje prikaza na zaslonu. Podpora za strojno pospeševanje ni na voljo za vse operacijske sisteme in vse distribucijske različice LibreOffice.

### Uporabi glajenje robov

Če je podprto, lahko vključite ali izključite glajenje robov grafike. Z vključenim glajenjem robov bo večina grafičnih predmetov videti bolj gladki in z manj artefakti.

### Uporabi OpenGL za vse upodabljanje (po ponovnem zagonu)

Uporabite zmogljivo knjižnico Open Graphics Library (OpenGL) za upodobitev vseh grafičnih elementov programa, vključno z okni, meniji, orodnimi vrsticami in ikonami. OpenGL uporablja grafični vmesnik računalnika za pospeševanje upodabljanja grafike. Če je naprava na seznamu odsvetovanih (glejte spodaj), ta možnost ne bo učinkovala.

### Vsili OpenGL, četudi ni priporočen (po ponovnem zagonu)

Vsili uporabo OpenGL, četudi grafična naprava ni priporočena. Naprava ni priporočena oz. je odsvetovana, če je znano, da ima veliko hroščev ali da upodablja grafiko v slabi kakovosti.

## Meni

### Ikone v menijih

Prikaže ikone poleg ustreznih menijskih izbir. Izberite med »Samodejno«, »Skrij« in »Pokaži«. »Samodejno« prikaže ikone glede na sistemske nastavitve in teme.

## Seznami pisav

### Pokaži predogled pisav

Prikaže imena pisav, ki jih lahko izberete v ustrezni nastavitvi pisave, npr. pisave v polju Pisava v vrstici Oblikovanje.