Vsebina
Kazalo 🔎︎

# Pripomočki za oblikovanje

V dokumentih z besedilom in v dokumentih HTML LibreOffice določa prikaz nekaterih znakov in neposredne kazalke.

Za dostop do tega ukaza ...

Odprite dokument z besedilom, izberite LibreOffice – Nastavitve Orodja – Možnosti – LibreOffice Writer/LibreOffice Writer/Web – Pripomočki za oblikovanje.

## Prikaz

Določa, kateri nenatisljivi znaki so vidni na ekranu. Aktivirajte ikono Oblikovalne oznake v orodni vrstici Standardno. Prikazani bodo vsi znaki, ki ste jih izbrali na zavihku Pripomočki za oblikovanje.

### Konec odstavka

Določa, ali so prikazana ločila odstavka. Ločila odstavka vsebujejo tudi informacijo o obliki odstavka.

### Delilni vezaji

Določa, ali so prikazani uporabniško določeni delilni vezaji. To so skrita ločila, ki jih vnesete v besedo, če pritisnete tipki Cmd+vezaj(-).krmilka+vezaj(-). Besede z delilnimi vezaji so ločene le na koncu vrstice na mestu, kjer je vstavljen delilni vezaj, ne glede na to, ali je samodejno deljenje besed vključeno ali ne.

### Presledki

Določa, ali naj bo vsak presledek v besedilu prikazan s piko.

### Nedeljivi presledki

Določa, da so nedeljivi presledki prikazani kot siva polja. Nedeljivi presledki niso deljeni na koncu vrstice in jih vnesete s kombinacijo tipk Cmd+dvigalka+preslednica krmilka+dvigalka+preslednica.

### Tabulatorji

Določa, da so tabulatorska mesta prikazana kot majhne puščice.

### Prelomi

Prikaže vse prelome vrstic, vstavljene s kombinacijo tipk dvigalka+vnašalka. Ti prelomi ustvarijo novo vrstico, vendar ne začnejo novega odstavka.

### Skrito besedilo

Prikaže besedilo, ki uporablja obliko znakov »skrito«, kadar je vključena možnost Pogled – Oblikovalne oznake.

### Polja: Skrito besedilo (ne velja za dokumente HTML)

Prikaže besedilo, ki je skrito s pomočjo polja Pogojno besedilo ali Skrito besedilo.

### Polja: Skriti odstavki (ne velja za dokumente HTML)

Če ste vstavili besedilo s pomočjo polja Skriti odstavek, določi, ali bo skriti odstavek prikazan ali ne. Ta možnost ima isto funkcijo kot menijski ukazi Pogled – Skriti odstavki Pogled – Skriti odstavki, ki so na voljo v odprtih dokumentih z besedilom.

## Neposredna kazalka (ne velja za dokumente HTML)

Določa vse lastnosti neposredne kazalke.

### Neposredna kazalka

Vklopi neposredno kazalko. To funkcijo lahko vklopite tudi z ikono Vklopi/izklopi neposredno kazalko v vrstici Orodja ali z izborom ukaza Vklopi/izklopi neposredno kazalko v dokumentu z besedilom.

## Vstavi (ne velja za dokumente HTML)

Določa možnosti vstavljanja za neposredno kazalko. Novi odstavek je lahko pisati ali vstaviti na katerokoli mesto v dokumentu. Položaj določite s klikom tega mesta. Lastnosti novega odstavka so odvisne od izbrane možnosti. Izbirate lahko med naslednjimi možnostmi:

### Poravnava odstavka

Nastavi poravnavo odstavka, kadar uporabljamo direktno kazalko. Odstavek je poravnan levo, desno ali na sredino glede na to, kam kliknete. Kazalka pred klikom na miško v obliki trikotnika kaže, katera poravnava je izbrana.

### Levi rob odstavka

Ko je uporabljena neposredna kazalka, je levi zamik odstavka nastavljen vodoravno na mesto, kamor ste kliknili neposredno kazalko. Odstavek je poravnan levo.

### Tabulatorji

Če je uporabljena neposredna kazalka, je v novi odstavek dodanih toliko tabulatorskih mest, da je dosežen položaj, kamor ste kliknili.

### Tabulatorji in presledki

Če je uporabljena neposredna kazalka, je v novi odstavek dodanih toliko tabulatorskih mest in presledkov, da je dosežen položaj, kamor ste kliknili.

Vse možnosti vstavljanja se nanašajo le na trenutni odstavek, ustvarjen z neposredno kazalko.

### Zaščitena območja – Omogoči kazalko

Določa, da lahko postavimo kazalko v zaščiteno območje, ne moremo pa ničesar spreminjati.