Vsebina
Kazalo 🔎︎

# Zamiki in razmiki

Določijo se možnosti zamikov in razmikov v odstavku.

Če želite spremeniti merske enote, ki se uporabljajo v tem pogovornem oknu, izberite LibreOffice – Nastavitve Orodja – Možnosti – LibreOffice Writer – Splošno, nato pa novo mersko enoto na področju Nastavitve.

Zamike lahko nastavite tudi z uporabo ravnila. Za prikaz ravnila izberite Pogled – Ravnilo.

Za dostop do tega ukaza ...

Izberite Oblika – Odstavek – zavihek Zamiki in razmiki.

Izberite Pogled – Slogi – odprite kontekstni meni vnosa in izberite Spremeni/Nov – zavihek Zamiki in razmiki.

## Zamik

Navedite presledek, ki naj ostane med levim in desnim robom strani ter odstavkom.

## Pred besedilom

Vnesite velikost razmika, ki naj ločuje odstavek od roba strani. Če želite odstavek razširiti v rob strani, vnesite negativno število. V jezikih, kjer se bere in piše z leve proti desni, je levi rob odstavka zamaknjen glede na levi rob strani. V jezikih, kjer se bere in piše z desne proti levi, je desni rob odstavka zamaknjen glede na desni rob strani.

## Za besedilom

Vnesite razmik, za kolikor naj bo odstavek zamaknjen od roba strani. Če želite odstavek razširiti v rob strani, vnesite negativno število. V jezikih, kjer se bere in piše z leve proti desni, je desni rob odstavka zamaknjen glede na desni rob strani. V jezikih, kjer se bere in piše z desne proti levi, je levi rob odstavka zamaknjen glede na levi rob strani.

## Prva vrstica

Zamakne prvo vrstico odstavka za vrednost, ki jo vnesete. Če želite ustvariti viseči zamik, vnesite pozitivno vrednost v polje »Pred besedilom« in negativno vrednost v polje »Prva vrstica«. Če želite zamakniti prvo vrstico odstavka, ki je oštevilčena ali označena, izberite Oblika – Označevanje in oštevilčevanje – Položaj.

## Samodejno

Samodejno zamakne odstavek glede na velikost pisave in razmik vrstic. Nastavitev v polju Prva vrstica ni upoštevana.

## Razmik

Navedite presledek, ki naj ostane med izbranimi odstavki.

## Nad odstavkom

Vnesite presledek, ki naj ostane nad izbranim odstavkom oziroma izbranimi odstavki.

Ikona v vrstici Oblikovanje:

Povečaj razmik

Zmanjšaj razmik

Ikona v vrstici Oblikovanje:

Povečaj razmik

Zmanjšaj razmik

## Pod odstavkom

Vnesite presledek, ki naj ostane pod izbranim odstavkom oziroma izbranimi odstavki.

## Ne dodaj razmika med odstavka istega sloga

Določa, da se razmik pred ali za tem odstavkom ne bo uveljavil, če ima prejšnji ali naslednji odstavek enak slog.

## Razmik med vrsticami

Navedite presledek med vrsticami besedila v odstavku.

## Enojno

V trenutnem odstavku se uporablja enovrstični razmik. To je privzeta nastavitev.

## 1,5 vrstice

Razmik med vrsticami nastavi na poldrugo vrstico.

## Dvojno

Razmik med vrsticami nastavi na dve vrstici.

## Sorazmerno

Izberite to možnost, nato pa v polje vnesite vrednost v odstotkih, kjer 100 % ustreza enojnemu razmiku med vrsticami.

## Najmanj

Najmanjši razmik med vrsticami nastavi na vrednost, ki jo vnesete v polje.

Če v odstavku uporabljate različne velikosti pisave, se razmik med vrsticami samodejno prilagodi največji velikosti pisave. Če želite imeti identični razmik za vse vrstice, v Najmanj navedite vrednost, ki ustreza največji velikosti pisave.

## Vodilno

Določi velikost navpičnega razmika, ki je vstavljen med dve vrstici.

## Fiksno

Razmik med vrsticami se nastavi tako, da se popolnoma ujema z vrednostjo, ki jo vnesete v polje. Posledica so lahko obrezani znaki.

## od

Vnesite vrednost za razmik med vrsticami.

### Polje predogleda

Pokaže predogled trenutnega izbora.

## Zvesto registru

## Aktiviraj

Osnovna vrstica vsake vrstice v besedilu se poravna z navpično mrežo dokumenta, tako da so vse vrstice iste višine. Če želite uporabiti to zmožnost, morate najprej za trenutni slog strani aktivirati možnost Zvesto registru. Če to želite, izberite Oblika – Stran, kliknite zavihek Stran, nato pa na področjuNastavitve postavitve izberite polje Zvesto registru.

Podobne teme

Zamikanje odstavkov

Pisanje zvesto registru