Vsebina
Kazalo 🔎︎

# Zamikanje odstavkov

Mersko enoto spremenite tako, da izberete LibreOffice – Nastavitve Orodja – Možnosti – LibreOffice Writer – Splošno, nato izberete novo mersko enoto v področju Nastavitve.

Spremenite lahko zamike trenutnega odstavka, izbranih odstavkov ali sloga odstavka.

Zamike lahko nastavite tudi z ravnilom. Za prikaz ravnila izberite Pogled – Ravnilo.

- Izberite Oblika – Odstavek – Zamiki in razmiki za spremembo zamikov trenutnega odstavka ali vseh izbranih odstavkov. Prav tako lahko zamike nastavite s pomočjo ravnila.

- Desno kliknite odstavek in izberite Uredi slog odstavka – Zamiki in razmiki, da spremenite zamike za vse odstavke z istim slogom odstavka.

Zamike računamo relativno glede na leve in desne robove strani. Če želite, da se odstavek razteza v rob strani, vnesite negativno vrednost.

Zamiki se razlikujejo glede na smer pisanja. Za primer si oglejmo vrednost zamika Pred besedilom za jezike od leve na desno. Levi rob odstavka je odmaknjen glede na levi rob strani. Za jezike od desne na levo je desni rob odstavka odmaknjen glede na desni rob strani.

Če želite viseči zamik, vnesite v polje Pred besedilom pozitivno in v polje Prva vrstica negativno vrednost.

Podobne teme

Oblika – Odstavek – Zamiki in razmiki

Uporaba ravnil

Predloge in slogi