Vsebina
Kazalo 🔎︎

## DATEVALUE

Vrne notranjo datumsko število za besedilo v navednicah.

Notranje datumsko število je vrnjeno kot število. Število določa datumski sistem, ki ga LibreOffice uporablja za izračun datumov.

Če besedilni niz vključuje tudi časovno vrednost, DATEVALUE vrne le celoštevilski del pretvorbe.

#### Skladnja

DATEVALUE("Besedilo")

Besedilo je veljavni datumski izraz in ga je potrebno vnesti z navednicami.

Pri vnašanju datumov bodo poševnice ali pomišljaji, ki jih uporabite za ločevanje datumov, morda pretvorjeni v aritmetične operatorje. Zato datumi, vneseni v tej obliki, ne bodo nujno prepoznani kot datumi, kar lahko povzroči napačen izračun. Uporabite funkcijo DATE, npr. DATE(1954;7;20), ali pa datume zapisujte v narekovajih in notaciji po standardu ISO 8601 (npr. "1954-07-20"), da ne bodo pomotoma obravnavani kot del formul. Izogibajte se krajevnim oblikam zapisa, kot je pri nas »20.07.54«, saj so lahko izračuni napačni, če dokument naložite pod drugimi krajevnimi nastavitvami.

Nedvoumna pretvorba je možna za datume in čase po standardu ISO 8601 v njihovih razširjenih zapisih z ločili. Če pride do napake #VALUE!, potem prekličite potrditev Tvori napako #VALUE! v LibreOffice – Nastavitve Orodja – Možnosti – LibreOffice Calc – Formula, gumb Podrobnosti v razdelku »Nastavitve podrobnih izračunov«, seznamsko polje Pretvorba besedila v števila.

#### Primer

=DATEVALUE("20.07.1954") vrne 19925.