Vsebina
Kazalo 🔎︎

# Ukaz On Error GoTo ... Resume

Aktivira rutino za obdelavo napake, potem ko je do napake prišlo, ali pa nadaljuje z izvajanjem programa.

## Skladnja:

    On {[Local] Error GoTo ImeOznake | GoTo 0 | Resume Next}

## Parametri:

GoTo ImeOznake: Če pride do napake, aktivira rutino za ravnanje ob napaki, ki se začne v vrstici »ImeOznake«.

Resume Next: Če pride do napake, se izvajanje programa nadaljuje z ukazom, ki sledi ukazu, v katerem je do napake prišlo.

GoTo 0: Deaktivira obdelovanje napake v trenutni proceduri.

Local: »On error« je globalen v dosegu in ostane aktiven, dokler ga ne prekliče drugi stavek »On error«. »On Local error« je krajeven v funkciji, ki ga prikliče. Krajevna obravnava napak preglasi vse prejšnje globalne nastavitve. Ko je priklicana procedura končana, je krajevna obravnava napak samodejno preklicana in vsakršna prejšnja globalna nastavitev je obnovljena.

Ukaz On Error GoTo uporabljamo za odzivanje na napake, ki se pojavijo v makru.

## Primer:

    Sub ExampleReset
    On Error GoTo ErrorHandler
    Dim iNumber As Integer
    Dim iCount As Integer
    Dim sLine As String
    Dim aFile As String
        aFile = "c:\data.txt"
        iNumber = Freefile
        Open aFile For Output As #iNumber
        Print #iStevilka, "To je vrstica z besedilom"
        Close #iNumber
        iNumber = Freefile
        Open aFile For Input As iNumber
        For iCount = 1 To 5
            Line Input #iNumber, sLine
            If sLine <>"" Then
                Rem
            End If
        Next iCount
        Close #iNumber
        Exit Sub
    ErrorHandler:
        Reset
        MsgBox "Vse datoteke bodo zaprte",0,"Napaka"
    End Sub