Vsebina
Kazalo 🔎︎

# Izbiranje tem za delovne liste

LibreOffice Calc ponuja vnaprej določen niz tem za oblikovanje, ki jih lahko uporabite v vaši preglednici.

K Calcu ni možno dodajati tem, ravno tako jih ni možno spreminjati. Vseeno pa lahko spremenite sloge tem, potem ko jih uporabite v preglednici.

Preden delovni list oblikujete s temo, morate za celice na delovnem listu uporabiti vsaj en slog celice po meri. Nato lahko spremenite oblikovanje celic tako, da izberete in uporabite temo v pogovornem oknu Izbor teme.

Slog celice po meri uporabite za celico tako, da odprete okno Slogi in v spodnjem polju s seznamom nastavite pogled Slogi po meri. Prikazan bo seznam z obstoječimi slogi celice, določenimi po meri. Ta slog uporabite za izbrane celice tako, da dvakrat kliknete ime iz okna Slogi.

Če želite temo uporabiti v preglednici:

1. Kliknite ikono Izberi teme v Orodni vrstici.

   Izberi teme

   Pojavi se pogovorno okno Izbor teme. V pogovornem oknu so navedene teme, ki so na voljo za celotno preglednico, v oknu Slogi pa so navedeni slogi po meri za določene celice.

2. V pogovornem oknu Izbor teme izberite temo, ki jo želite uporabiti v preglednici.

3. Kliknite V redu

   Ko v pogovornem oknu Izbor teme izberete drugo temo, bodo nekatere lastnosti sloga po meri uporabljene v trenutni preglednici. Spremembe bodo v preglednici takoj vidne.

Podobne teme

Uporaba samooblikovanja v izbranem obsegu celic

Izbor teme