Vsebina
Kazalo 🔎︎

# Vstavljanje odsekov

Vstavite lahko nove odseke ali povezave v odseke drugih dokumentov v trenutni dokument. Če vstavite odsek kot povezavo, se vsebina povezave spremeni, ko spremenite izvorni dokument.

## Kako vstavite nov odsek

1. Kliknite v dokument, kjer želite vstaviti nov odsek, ali pa izberite besedilo, ki ga želite pretvoriti v odsek.

   Če izberete besedilo, ki se pojavi znotraj odstavka, se le-to samodejno pretvori v nov odstavek.

2. Izberite Vstavi – Odsek.

3. V polju Nov odsek vnesite ime odseka.

4. Nastavite možnosti za odsek in nato kliknite Vstavi.

## Kako vstavite odsek kot povezavo

Preden lahko odsek vstavite kot povezavo, morate najprej ustvariti odseke v izvornem dokumentu.

Ko odprete dokument, ki vsebuje odseke s povezavami, vas LibreOffice opozori na posodobitev vsebine odsekov. Če želite ročno posodobiti povezavo, izberite Orodja – Posodobi – Povezave.

V dokumente HTML lahko vstavljate tudi odseke s povezavami. Ko pogledate stran v spletnem brskalniku, vsebina odsekov ustreza vsebini odsekov, ki so bili nazadnje shranjeni v dokumentu HTML.

1. Kliknite v dokument, kamor želite vstaviti odsek s povezavo.

2. Izberite Vstavi – Odsek.

3. V polju Nov odsek vnesite ime odseka.

4. Pod območjem Povezava izberite potrditveno polje Povezava. Izberete lahko tudi potrditveno polje DDE, da samodejno posodobite vsebino odseka, ko je ta v izvornem dokumentu spremenjen.

5. Kliknite gumb Prebrskaj ob polju Ime datoteke.

6. Poiščite dokument z odsekom, v katerem želite povezavo, in nato kliknite Vstavi.

7. V polju Odsek izberite odsek, ki ga želite vstaviti.

8. Kliknite Vstavi.

Podobne teme

Uporaba odsekov

Urejanje odsekov