Vsebina
Kazalo 🔎︎

# Delo s tabelami

Podatki so shranjeni v tabelah. Primer: sistemski adresar, ki ga uporabljate za e-mail naslove, je tabela zbirke podatkov adresarja. Vsak naslov je zapis podatkov, predstavljen kot vrstice v tej tabeli. Zapisi podatkov so sestavljeni iz podatkovnih polj, npr. polj za imena in priimke in polja za e-mail.

## Ustvarjanje nove tabele s Čarovnikom za tabele

V LibreOffice lahko ustvarite novo tabelo z uporabo Čarovnika za tabele:

1. Odprite datoteko zbirke podatkov, kjer želite ustvariti novo tabelo.

2. V levem delu okna zbirke podatkov kliknite ikono Tabele.

3. Kliknite Uporabi čarovnika za ustvarjanje tabele.

## Ustvarjanje nove tabele v oblikovalnem pogledu

1. Odprite datoteko zbirke podatkov, kjer želite ustvariti novo tabelo.

2. V levem delu okna zbirke podatkov kliknite ikono Tabele.

3. Kliknite Ustvari tabelo z oblikovalnim pogledom.

Pojavi se okno Oblikovanje tabele.

## Ustvarjanje novega pogleda tabele

Nekatere vrste zbirk podatkov podpirajo poglede tabele. Pogled tabele je poizvedba, ki je shranjena skupaj z zbirko podatkov. Za večino operacij zbirke podatkov se pogled lahko uporabi na isti način, kot bi uporabili tabelo.

1. Odprite datoteko zbirke podatkov, kjer želite ustvariti nov pogled tabele.

2. V levem delu okna zbirke podatkov kliknite ikono Tabele.

3. Kliknite Ustvari pogled tabele.

Pojavi se okno Oblika pogleda, ki je skoraj isto kot okno Oblika poizvedbe.

Podobne teme

Kako uporabljamo zbirke podatkov v LibreOffice Base

Pregled zbirke podatkov