Vsebina
Kazalo 🔎︎

# Upravitelj razširitev

Upravitelj razširitev doda, odstrani, onemogoči, omogoči ali posodobi razširitve za LibreOffice.

Za dostop do tega ukaza ...

Izberite Orodja – Upravitelj razširitev.

Sledijo primeri razširitev LibreOffice:

1. Komponente UNO (prevedeni programski moduli)

2. Prilagoditveni podatki (za menijske ukaze)

3. Knjižnice programa LibreOffice Basic

4. Pogovorne knjižnice LibreOffice

5. Datoteke razširitev (datoteke *.oxt, ki vsebujejo eno ali več razširitev zgoraj navedenih vrst)

## Omejenost delovanja razširitev

Upravniki s skrbniškimi ali korenskimi pravicami vidijo pogovorno okno, kjer lahko izberejo namestitev razširitve »za vse uporabnike« ali »samo zame«. Navadni uporabniki brez teh pravic lahko nameščajo, odstranjujejo in spreminjajo razširitve le za lastno rabo.

1. Uporabnik s korenskimi ali upraviteljskimi pravicami lahko namesti razširitev kot skupno razširitev, ki je na voljo vsem uporabnikom. Po izboru razširitve se odpre pogovorno okno, ki povpraša, ali naj bo ta nameščena za trenutnega uporabnika ali pa za vse.

2. Uporabnik brez ustreznih pravic lahko razširitev namesti le za lastno uporabo. To imenujemo uporabniška razširitev.

## Kako namestimo razširitev

Razširitev je na voljo kot datoteka s končnico .oxt.

Na spletu lahko najdete cel nabor razširitev. Kliknite povezavo »Več razširitev najdete tukaj« v Upravitelju razširitev, da odprete svoj spletni brskalnik in si v njem ogledate stran https://extensions.libreoffice.org/.

### Namestitev razširitve samo za uporabnika

Storite nekaj od naslednjega:

1. Dvokliknite datoteko .oxt v raziskovalcu/datotečnem brskalniku svojega operacijskega sistema.

2. Na spletni strani kliknite hiperpovezavo na datoteko *.oxt (če je spletni brskalnik mogoče nastaviti, da za to vrsto datotek zažene Upravitelja razširitev).

3. Izberite Orodja – Upravitelj razširitev in kliknite Dodaj.

#### Namestitev skupne razširitve v besedilnem načinu (za sistemske skrbnike)

1. Kot upravitelj odprite terminal ali ukazno lupino.

2. Postavite se v podmapo \/program v mapi svoje namestitve.

3. Vnesite naslednji ukaz, ki vsebuje pot in ime datoteke razširitve:

   unopkg add --shared pot_imedatoteke.oxt

Izberite razširitev, ki jo želite odstraniti, omogočiti ali onemogočiti. Pri nekaterih razširitvah lahko odprete tudi pogovorno okno Možnosti.

## Dodaj

Če želite dodati razširitev, kliknite Dodaj.

Odpre se pogovorno okno, kjer lahko izberete razširitev, ki jo želite dodati. Če želite kopirati in registrirati izbrano razširitev, kliknite Odpri.

Razširitev lahko prikaže pogovorno okno licenčne pogodbe. Preberite jo. Kliknite gumb Nasl. stran za pomik navzdol. Kliknite Sprejmi za nadaljevanje namestitve razširitve.

## Odstrani

Izberite razširitev, ki jo želite odstraniti, nato kliknite Odstrani.

## Omogoči

Izberite razširitev, ki jo želite omogočiti, nato kliknite Omogoči.

## Onemogoči

Izberite razširitev, ki jo želite onemogočiti, nato kliknite Onemogoči.

## Posodobi

Kliknite, če želite preveriti, ali obstajajo spletne posodobitve za vse nameščene razširitve. Če želite preveriti obstoj posodobitev le za izbrane razširitve, izberite ukaz Posodobi v kontekstnem meniju. Preverjanje dostopnosti posodobitev se prične nemudoma. Pojavi se pogovorno okno Posodobitev razširitve.

## Možnosti

Izberite nameščeno razširitev, nato jo kliknite, da zanjo odprete pogovorno okno Možnosti.

## Pokaži razširitve

Seznam prikazanih razširitev lahko filtrirate glede na njihove omejitve delovanja.

### Vključeno v LibreOffice

Razširitve, vključene v paket, skrbnik sistema namesti s potrebnimi namestitvenimi paketi za določen operacijski sistem. Slednjih na tem mestu ni mogoče namestiti, posodobiti ali odstraniti.

### Nameščeno za vse uporabnike

Filtrirajte razširitve, ki so na voljo vsem uporabnikom tega računalnika. Slednje lahko posodobite ali odstranite le s skrbniškimi pravicami.

### Nameščeno za trenutnega uporabnika

Filtrirajte razširitve, ki so na voljo le trenutno prijavljenemu uporabniku.

V kontekstnem meniju razširitve v oknu Upravitelja razširitev se lahko pojavijo nekateri dodatni ukazi, kar je odvisno od izbrane razširitve. Izberete lahko ponoven prikaz besedila licence. Izberete lahko izključitev razširitve iz preverjanja obstoja posodobitev ali ponovno vključite iz preverjanja izključeno razširitev.