Vsebina
Kazalo 🔎︎

# Ustvarjanje oštevilčenega ali označenega seznama med vnašanjem

LibreOffice lahko samodejno uporabi oštevilčevanje ali oznake, medtem ko vnašate besedilo.

## Kako vklopiti samodejno oštevilčevanje in označevanje?

1. Izberite Orodja – Samopopravki – Možnosti samopopravkov, kliknite zavihek Možnosti in izberite »Označeni in oštevilčeni seznami«.

2. Izberite Orodja – Samopopravki in označite Med vnašanjem.

Možnost samodejnega oštevilčevanja se uporablja le pri odstavkih, ki so oblikovani s slogi odstavkov »Privzeto«, »Telo besedila« in »Zamik telesa besedila«.

## Ustvarjanje oštevilčenega ali označenega seznama med vnašanjem

1. Vnesite 1., i. ali I. za pričetek oštevilčenega seznama. Vnesite * ali - za pričetek označenega seznama. Namesto pike lahko za številko vnesete tudi zaklepaj, npr. 1) ali i).

2. Vnesite presledek, nato besedilo in potem pritisnite vnašalko. Nov odstavek je samodejno oštevilčen ali označen.

3. Znova pritisnite vnašalko, da končate seznam.

Oštevilčen seznam lahko začnete s poljubno številko.

## Spreminjanje ravni poglavij pri oštevilčenih in označenih seznamih

- Če želite oštevilčen ali označen odstavek premakniti za eno raven poglavja nižje, kliknite na začetek odstavka in nato pritisnite tabulatorko.

- Če želite oštevilčen ali označen odstavek premakniti za eno raven poglavja višje, kliknite na začetek odstavka in nato pritisnite tipki dvigalka+tabulatorka.

- Če želite vstaviti tabulator med številko oz. oznako ter besedilo odstavka, kliknite na začetek odstavka in pritisnite tipki Cmd krmilka+tabulatorka.

Podobne teme

Oštevilčevanje in slogi oštevilčevanja

Oblika – Označevanje in oštevilčevanje