Vsebina
Kazalo 🔎︎

# Podatki o dokumentu

Polja podatkov o dokumentu vsebujejo podatke o lastnostih dokumenta, kot npr. datum, ko je bil dokument ustvarjen. Za ogled lastnosti dokumenta izberite Datoteka – Lastnosti.

Za dostop do tega ukaza ...

Izberite Vstavi – Polje – Dodatna polja, nato zavihek Podatki o dokumentu

Ko izvažate in uvažate dokumente HTML, ki vsebujejo polja Podatki o dokumentu, se uporabijo posebne oblike LibreOffice.

## Vrsta

Našteje vrste polj, ki so na voljo. Za dodajanje polja v vaš dokument, kliknite vrsto polja, nato polje iz seznama Izberi in še Vstavi. Na voljo so naslednja polja:

Vrsta | Pomen
Spremenjeno | Vstavi ime avtorja in datum oz. čas zadnje shranitve.
Skupni čas urejanja | Vstavi količino časa, porabljenega za urejanje dokumenta.
Komentarji | Vstavi komentarje, kot so vneseni pod zavihkom Opis v pogovornem oknu Datoteka – Lastnosti.
Številka popravka | Vstavi številko različice trenutnega dokumenta.
Ustvarjeno | Vstavi ime avtorja, datum ali čas, ko je bil dokument ustvarjen.
Po meri | Vstavi vsebino iz polj lastnosti, ki se nahajajo pod zavihkom Lastnosti po meri v pogovornem oknu Datoteka – Lastnosti.
Nazadnje natisnjeno | Vstavi ime avtorja ter datum in čas, ko je bil dokument nazadnje natisnjen.
Ključne besede | Vstavi ključne besede, kot so vnesene pod zavihkom Opis v pogovornem oknu Datoteka – Lastnosti.
Zadeva | Vstavi zadevo, kot je vnesen pod zavihkom Opis v pogovornem oknu Datoteka – Lastnosti.
Naslov | Vstavi naslov, kot je vnesen pod zavihkom Opis v pogovornem oknu Datoteka – Lastnosti.

Naslednja polja se lahko vstavijo le, če je na seznamu Vrsta izbrana ustrezna vrsta polja.

## Izberi

Našteje polja, na voljo za vrsto polja, izbrano v seznamu Vrsta. Če želite vstaviti polje, kliknite polje s seznama in nato še Vstavi.

Če želite hitro vstaviti polje s seznama, pritisnite tipko Cmd krmilko in dvokliknite polje.

Polja | Funkcija
Prejšnja stran | Vstavi številko prejšnje strani v dokumentu.
Naslednja stran | Vstavi številko strani naslednje strani v dokumentu.
Številka strani | Vstavi trenutno številko strani.

V Obliki kliknite vrsto oštevilčevanja, ki ga želite uporabiti.

Če želite, lahko vnesete Odmik za prikazano številko strani. Za Odmik vrednosti 1 bo polje prikazalo številko, ki je za ena večja od trenutne številke strani, vendar samo v primeru, če stran s tako številko obstaja. Na zadnji strani dokumenta bo to polje prazno.

V vrste polj »Ustvarjeno«, »Spremenjeno« in »Zadnjič natisnjeno« lahko vključite avtorja, datum in čas ustrezne operacije.

## Oblika

Kliknite obliko, ki jo želite uporabiti za izbrano polje ali pa kliknite »Dodatne oblike« za določitev oblike po meri.

Ko kliknete »Dodatne oblike«, se odpre pogovorno okno Oblika številk, kjer lahko določite obliko po meri.

## Fiksna vsebina

Polje vstavi kot nespremenljivo vsebino, to pomeni, da polja ni mogoče posodobiti.

Polja s fiksno vsebino so ovrednotena, ko ustvarite nov dokument iz predloge, ki vsebuje tako polje. Primer: datumsko polje s fiksno vsebino vstavi tisti datum, ko je bil dokument ustvarjen iz predloge.