Vsebina
Kazalo 🔎︎

# Uporaba zloženke

Zloženka je nova oblika prikazovanja ukaznih ikon za hitrejšo uporabo.

Ta funkcija je v fazi preskušanja in lahko povzroči težave ali nepričakovano vedenje programske opreme. Če jo želite kljub temu omogočiti, izberite LibreOffice – Nastavitve Orodja – Možnosti – LibreOffice – Napredno in potrdite polje Omogoči poskusne funkcionalnosti.

V LibreOffice so ukazi privzeto razporejeni v skupine v kaskadnih menijih in v orodnih vrsticah z ikonami.

Zloženka prikazuje drugačen način organiziranja kontrolnikov in ikon, kot je zbirka ravnih vrstic ikon, saj prikazuje kontekstualne skupine ukazov in vsebin.

Z zloženko so pogosto uporabljeni ukazi združeni v razporeditev, s katero so hitreje dostopni, saj ne zahtevajo dolgotrajnega krmarjenja po menijih in iskanja ukaznih ikon v orodnih vrsticah.

Zloženka je na voljo v modulih Writer, Calc in Impress. Uporabniški vmesnik zdaj ponuja več različnih postavitev. Postavitev zamenjate tako, da izberete Pogled – Uporabniški vmesnik in nato iz podmenija izberete želeno postavitev.

Za dostop do tega ukaza ...

Izberite Pogled – Uporabniški vmesnik.

## Postavitve uporabniškega vmesnika

Vnos Uporabniški vmesnik določa, kateri elementi uporabniškega vmesnika so vidni. Naslednje tri postavitve niso zloženke:

- Standardna orodna vrstica – klasični način z dvema vidnima orodnima vrsticama – standardno in oblikovalno. Stranska vrstica je delno strnjena in prikazuje le zavihke.

- Enojna orodna vrstica – ena orodna vrstica z vsemi najpogosteje uporabljenimi funkcijami. Stranska vrstica je strnjena.

- Stranska vrstica – stranska vrstica je povsem razprta in prikazana je le ena orodna vrstica – orodna vrstica Oblikovanje.

Če uporabnik aktivira dodatne orodne vrstice, se shranijo v uporabniškem profilu. Tako se ob povratku iz načina zloženke vse poprej vidne orodne vrstice znova prikažejo.

## Načini zloženke na voljo

V načinu zloženke so vse druge orodne vrstice in stranska vrstica skrite, zloženka pa je postavljena na vrh.

- Zloženka v zavihkih – v tem načinu je vrstica razdeljena na zavihke, vsak prikaže nabor ikon, razporejenih v skupine glede na kontekst. Kontekst se lahko tudi spremeni glede na izbrani predmet v dokumentu, npr. tabelo ali sliko.

V načinu zavihkov je menijska vrstica privzeto skrita. Za prikaz menijske vrstice izberite ikono Menijska vrstica v levem zgornjem delu okna.

- Skupine iz konteksta – zloženka je razdeljena na štiri skupine. Skupine Datoteka, Odložišče in Besedilo so fiksne. Vsebina skupine Vstavi se zamenja z ukazi, ki so odvisni od narave izbranega predmeta v dokumentu, kot je tabela, slika ali predmet OLE.

- Enojna iz konteksta – prikaže enojno sredinsko poravnano orodno vrstico z vsebino, odvisno od konteksta.

- Vrstica s skupinami – vrstica je razdeljena v skupine, ki vsebujejo ukaze, organizirane kot nabore ikon in menijev.

Zloženka v zavihkih in vrstica s skupinami sta na voljo tudi v strnjenih inačicah.

Velikost ikon v zloženki lahko prilagodite v LibreOffice – Nastavitve Orodja – Možnosti – LibreOffice – Pogled – Velikost ikon zloženke.

Zloženke ni mogoče prilagoditi.

Trenutna izvedba zloženke (LibreOffice 6.4) je skupna modulom paketa Writer, Calc in Impress. Sprememba zloženke v enem modulu vpliva na zloženko v vseh drugih modulih.

Podobne teme

Orodne vrstice