Vsebina
Kazalo 🔎︎

# Zaporedje premikanja

V pogovornem oknu Zaporedje premikanja lahko spremenite vrsti red, po katerem bodo kontrolna polja izbrana (dobila pozornost), ko uporabnik pritiska tabulatorko.

Za dostop do tega ukaza ...

V vrstici Oblikovanje obrazca kliknite

Zaporedje aktiviranja

Ko v dokument vstavite elemente obrazca, LibreOffice samodejno določi, v kakšnem vrstnem redu bodo izbrani kontrolniki s tabulatorko. Vsak nov kontrolnik bo samodejno dodan na konec vrste. V pogovornem oknu Zaporedje premikanja lahko prilagodite ta vrstni red svojim željam.

Določite lahko tudi indeks kontrolnika kot njegovo dodatno lastnost, tako da vnesete želeno vrednost v polje Vrstni red v pogovornem oknu Lastnosti kontrolnika.

Izbirni gumb v skupini je dostopen s tabulatorko le takrat, ko je »izbran« eden izmed izbirnih gumbov v skupini. Če ste oblikovali skupino izbirnih gumbov, kjer ni noben »izbran«, uporabnik prek tipkovnice ne bo imel dostopa do te skupine ali katerega koli njenega izbirnega gumba.

## Kontrolniki

Tukaj so našteti vsi kontrolniki v obrazcu. Izberete jih lahko s tabulatorko v danem vrstnem redu od vrha navzdol. V seznamu Kontrolniki izberite kontrolnik, ki mu dodelite želeno mesto v vrstnem redu.

## Premakni navzgor

Kliknite gumb Premakni navzgor, če želite premakniti izbrani kontrolnik za eno mesto više v vrstnem redu.

## Premakni navzdol

Kliknite gumb Premakni navzdol, če želite premakniti izbrani kontrolnik za eno mesto niže v vrstnem redu.

## Samodejno razvrščanje

Kliknite gumb Samodejno razvrščanje, če želite samodejno razvrstiti kontrolnike glede na položaj kontrolnika v dokumentu.